
          AVIZ

asupra proiectului  de Lege pentru modificarea şi  
completarea Ordonanţei Guvernului nr.21/1992 
privind  protecţia consumatorilor
În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi  completarea Ordonanţei Guvernului nr.21/1992 privind  protecţia consumatorilor, trimis cu adresa nr. P.L.x 646 din 11 septembrie 2006, înregistrat  sub nr. 31/1039 din  11 septembrie 2006. 
Camera Deputaţilor este  Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut proiectul de lege, menţionat mai sus, în şedinţa din  19 septembrie 2006.

Senatul, în şedinţa din 6  septembrie 2006 a adoptat acest  proiect  de lege.


Membrii comisiei au examinat proiectul de lege, expunerea de motive,  avizul favorabil al Consiliului Legislativ trimis cu adresa nr.439 din 28.03.2006, precum şi  punctul de vedere  al  Guvernului transmis  cu  adresa nr.1319 din 20 aprilie 2006 susţine adoptarea  acestei  iniţiative legislative.
În urma dezbaterilor, cu unanimitate de  voturi, s-a hotărât avizarea favorabilă a proiectului de lege.


În raport de obiectul şi conţinutul său, proiectul de lege  face parte din categoria legilor ordinare.

